En sporvogn til Begjær (1951)

En sporvogn til Begjær (originaltittel: A Streetcar Named Desire) er en amerikansk dramafilm fra 1951, regissert av Elia Kazan og med Marlon Brando og Vivien Leigh i hovedrollene. Filmen bygger på Tennessee Williams' Pulitzerpris-vinnende skuespill En sporvogn til begjær (skuespill) fra 1947.

Filmen ble innlemmet i National Film Registry i 1999, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 45. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 47. plass. To av replikkene fra filmen ble i 2005 rangert blant de 100 beste replikkene i amerikansk filmhistorie i kåringen AFI's 100 Years…100 Movie Quotes: Stanleys «Stella! Hey, Stella!» og Blanches «I have always depended on the kindness of strangers.» («Jeg har alltid vært avhengig av fremmede menneskers godhet.»)

Handling 
Blanche DuBois, en middelaldrende engelsk-lærer på videregående skole, ankommer New Orleans. Hun møter sin søster Stella og hennes ektemann Stanley Kowalski som bor i en falleferdig leilighet. Stella ønsker søsteren velkommen som gjest, men Blanche er nedlatende og kritiserer henne ofte. Det avsløres at Blanche og Stellas familie-hjem, Belle Reve, gikk tapt på grunn av en kreditor. Blanche, som ble enke i ung alder etter ektemannens selvmord, er fattig og hadde ingen steder å reise bortsett fra til søsteren sin. 

Stanley mistenker at Blanche skjuler penger fra dem og kunngjør at Stella er gravid. Blanche møter Stanleys venn, Mitch, hvis høflige måte står i skarp kontrast til Stanleys andre venner. Mitch blir tiltrukket av Blanches flørtende sjarm, og romantikk blomstrer mellom dem. I løpet av en poker-kveld sammen med vennene sine eksploderer Stanley i beruset raseri, slår Stella og avslutter spillet. Blanche og Stella flykter ovenpå til nabo Eunice sin leilighet. 

Etter at hans sinne avtar, betror Stanley seg angerfullt til Stella. Uimotståelig trukket mot hennes fysiske lidenskap for ham, drar hun til Stanley - som fører henne til sengs. Når uker blir til måneder, oppstår det mer spenning mellom Blanche og Stanley. I mellomtiden avdekker Stanley hennes skjulte historie om mental ustabilitet, promiskuitet og at hun fikk sparken etter å hatt sex med en mindreårig student.

Medvirkende 
 Vivien Leigh som Blanche DuBois
 Marlon Brando som Stanley Kowalski
 Kim Hunter som Stella Kowalski
 Karl Malden som Harold «Mitch» Mitchell
 Rudy Bond som Steve Hubbel
 Nick Dennis som Pablo Gonzales
 Peg Hillias som Eunice Hubbel
 Wright King som en samler
 Richard Garrick som en lege

Priser og nominasjoner 
Filmen vant flere priser, inkludert:
 Beste kvinnelige hovedrolle: Vivien Leigh
 Beste mannlige birolle: Karl Malden
 Beste kvinnelige birolle: Kim Hunter
 Beste scenografi – Svart-hvitt: Richard Day og George James Hopkins
 BAFTA for beste kvinnelige britiske skuespiller: Vivien Leigh
 Golden Globe for beste kvinnelige birolle: Kim Hunter

Marlon Brando ble nominert til Oscar for beste mannlige hovedrolle, men vant ikke.

Referanser

Eksterne lenker 

 

Filmer fra 1951
Dramafilmer fra USA
Filmer med en Oscar-vinnende kvinnelig hovedrolle
Filmer med en Oscar-vinnende mannlig birolle
Filmer med en Oscar-vinnende kvinnelig birolle
Filmer basert på skuespill
Engelskspråklige filmer
Filmer basert på verk av Tennessee Williams
Filmer bevart i USAs nasjonale filmregister